b'\n_START_ARTICLE_\nKarl M\xc3\xb6lder\n_START_PARAGRAPH_\nKarl M\xc3\xb6lder (21. tammikuuta 1899 K\xc3\xb5o, Viljandimaa, Viro \xe2\x80\x93 9. tammikuuta 1975 Helsinki) oli virolaissyntyinen geologi, joka toimi Geologisen tutkimuslaitoksen maaper\xc3\xa4geologina vuosina 1946\xe2\x80\x931966. H\xc3\xa4n oli kansainv\xc3\xa4lisesti tunnetuimpia piilevien tuntijoita. H\xc3\xa4n koulutti Suomeen piilev\xc3\xa4tutkimuksen huippuasiantuntijoita. H\xc3\xa4nen oppilaitaan olivat muun muassa Risto Tynni ja Tuulikki Gr\xc3\xb6nlund._NEWLINE_M\xc3\xb6lder opiskeli Tarton yliopistossa ensin vuoden el\xc3\xa4intiedett\xc3\xa4, ja vuodesta 1922 kasvitiedett\xc3\xa4. H\xc3\xa4n valmistui maisteriksi 1928. My\xc3\xb6hemmin 1942 h\xc3\xa4n v\xc3\xa4itteli tohtoriksi Berliiniss\xc3\xa4 Friedrich Wilhelms Universit\xc3\xa4tist\xc3\xa4 ja 1944 Helsingin yliopistosta._NEWLINE_M\xc3\xb6lder muutti Suomeen 1935 ja sai turvapaikan Suomesta 1948.'